
DR 30.11.2011  

 
85 

Majlis Mesyuarat bersidang semula. 

Rang undang-undang dilaporkan dengan ada pindaan; dibacakan kali yang 
ketiga dan diluluskan. 

 

 
RANG UNDANG-UNDANG PEMAJUAN PERUMAHAN 

(KAWALAN DAN PELESENAN) (PINDAAN) 2011 
 

Bacaan Kali Kedua dan Ketiga 

5.41 ptg. 

Menteri Perumahan dan Kerajaan Tempatan [Datuk Seri Chor Chee 
Heung]: Tuan Yang di-Pertua, saya mohon mencadangkan iaitu rang undang-undang  
bernama suatu akta untuk meminda Akta Pemajuan Perumahan (Kawalan dan 
Pelesenan) (Pindaan) 1966 dibaca kali kedua sekarang. 

Tuan Yang di-Pertua, untuk makluman Ahli-ahli Yang Berhormat, Akta 
Pemajuan Perumahan (Kawalan dan Pelesenan) (Pindaan) 1966 ataupun dikenali 
sebagai Akta 118 yang telah dikuatkuasakan di Semenanjung pada 29 Ogos 1969 
adalah merupakan salah satu undang-undang untuk mengawal dan memberi lesen 
kepada pemaju perumahan selain melindungi kepentingan pembeli rumah dan Akta 
118 ini telah melalui lima kali pindaan di mana pindaan terlahir adalah dilakukan pada 
12 April 2007.   

Jemaah Menteri dalam mesyuarat pada 4 November 2011 antara lain telah 
bersetuju supaya pindaan kepada Akta 118 melalui rang undang-undang  ini. Semasa 
menyediakan rang undang-undang ini KPKT ataupun Kementerian Perumahan dan 
Kerajaan Tempatan telah pun mendapatkan pandangan daripada stakeholders yang 
berkaitan. Antaranya ialah Kementerian Sumber Asli dan Alam Sekitar, Kementerian 
Kewangan, Jabatan Insolvensi Malaysia, Bank Negara Malaysia, Lembaga Arkitek 
Malaysia, Lembaga Jurutera Malaysia, Majlis Peguam Malaysia atau Bar Council serta 
persatuan-persatuan bukan kerajaan yang terdiri daripada Persatuan Pembeli Rumah 
Kebangsaan, Persatuan Pemaju Hartanah dan Perumahan serta Persatuan Bank-Bank 
di Malaysia. 

Tuan Yang di-Pertua, beberapa siri mesyuarat telah diadakan semenjak tahun 
2007 dan yang terakhir pada 27 Oktober 2011 bagi membincangkan secara terperinci 
pindaan kepada akta ini. Tuan Yang di-Pertua, berdasarkan kajian kementerian didapati 
bahawa Akta 118 perlu dipinda supaya pemantauan dan pengawalan ke atas pemajuan 
perumahan dapat dilaksanakan dengan lebih berkesan serta memantapkan lagi 
tindakan penguatkuasaan bagi mengurangkan masalah projek perumahan 
terbengkalai.  

Selain itu isu berkaitan hak pembeli rumah di bawah perjanjian jual beli, 
peningkatan deposit, lesen pemajuan perumahan dan peruntukan khusus bagi 
mengambil tindakan ke atas pemaju perumahan yang meninggalkan suatu projek 
perumahan turut diambil kira dalam pindaan Akta 118 pada kali ini. Keperluan pindaan 
Akta 118 ini adalah selaras dengan komitmen kerajaan yang telah dinyatakan oleh 
Yang Amat Berhormat Perdana Menteri sendiri dalam ucapan pembentangan RMKe-10 
pada 10 Jun 2010 agar undang-undang berkaitan diketatkan dan penguatkuasaan 
ditingkatkan lagi.   

Tuan Yang di-Pertua, cadangan pindaan 118 adalah melibatkan pindaan 
kepada lapan peruntukan yang sedia ada. Satu peruntukan baru serta satu 
pemansuhan peruntukan, pindaan-pindaan yang dicadangkan kepada Akta Pemajuan 
Perumahan (Kawalan dan Pelesenan) 1966 adalah seperti berikut. Pindaan kepada 
takrif pemaju perumahan dalam seksyen 3 [Akta 118] dicadangkan untuk merangkumi 
semua pelikuidasi swasta yang dilantik oleh mahkamah dalam suatu pemaju 
perumahan digolongkan bagi memastikan akta tersebut yang tertakluk di bawah Akta 
118 serta memenuhi kewajipan pemaju perumahan yang telah digolongkan.   

Namun, takrif ini tidak merangkumi pegawai penerima yang melaksanakan 
fungsi-fungsi statutori di bawah Akta Syarikat 1965. Pindaan subseksyen 6(1) akta ini 
dicadangkan bagi menetapkan deposit lesen pemajuan perumahan daripada 
RM200,000 kepada 3 peratus daripada anggaran kos pembinaan projek, iaitu; 



85 Majlis Mesyuarat bersidang semula. Rang undang-undang dilaporkan dengan ada pindaan; dibacakan kali yang ketiga dan diluluskan. RANG UNDANG-UNDANG PEMAJUAN PERUMAHAN (KAWALAN DAN PELESENAN) (PINDAAN) 2011. Bacaan Kali Kedua dan Ketiga 5.41 ptg. Menteri Perumahan dan Kerajaan Tempatan [Datuk Seri Chor Chee Heung]: Tuan Yang di-Pertua, saya mohon mencadangkan iaitu rang undang-undang bernama suatu akta untuk meminda Akta Pemajuan Perumahan (Kawalan dan Pelesenan) (Pindaan) 1966 dibaca kali kedua sekarang. Tuan Yang di-Pertua, untuk makluman Ahli-ahli Yang Berhormat, Akta Pemajuan Perumahan (Kawalan dan Pelesenan) (Pindaan) 1966 ataupun dikenali sebagai Akta 118 yang telah dikuatkuasakan di Semenanjung pada 29 Ogos 1969 adalah merupakan salah satu undang-undang untuk mengawal dan memberi lesen kepada pemaju perumahan selain melindungi kepentingan pembeli rumah dan Akta 118 ini telah melalui lima kali pindaan di mana pindaan terlahir adalah dilakukan pada 12 April 2007. Jemaah Menteri dalam mesyuarat pada 4 November 2011 antara lain telah bersetuju supaya pindaan kepada Akta 118 melalui rang undang-undang ini. Semasa menyediakan rang undang-undang ini KPKT ataupun Kementerian Perumahan dan Kerajaan Tempatan telah pun mendapatkan pandangan daripada stakeholders yang berkaitan. Antaranya ialah Kementerian Sumber Asli dan Alam Sekitar, Kementerian Kewangan, Jabatan Insolvensi Malaysia, Bank Negara Malaysia, Lembaga Arkitek Malaysia, Lembaga Jurutera Malaysia, Majlis Peguam Malaysia atau Bar Council serta persatuan-persatuan bukan kerajaan yang terdiri daripada Persatuan Pembeli Rumah Kebangsaan, Persatuan Pemaju Hartanah dan Perumahan serta Persatuan Bank-Bank di Malaysia. Tuan Yang di-Pertua, beberapa siri mesyuarat telah diadakan semenjak tahun 2007 dan yang terakhir pada 27 Oktober 2011 bagi membincangkan secara terperinci pindaan kepada akta ini. Tuan Yang di-Pertua, berdasarkan kajian kementerian didapati bahawa Akta 118 perlu dipinda supaya pemantauan dan pengawalan ke atas pemajuan perumahan dapat dilaksanakan dengan lebih berkesan serta memantapkan lagi tindakan penguatkuasaan bagi mengurangkan masalah projek perumahan terbengkalai. Selain itu isu berkaitan hak pembeli rumah di bawah perjanjian jual beli, peningkatan deposit, lesen pemajuan perumahan dan peruntukan khusus bagi mengambil tindakan ke atas pemaju perumahan yang meninggalkan suatu projek perumahan turut diambil kira dalam pindaan Akta 118 pada kali ini. Keperluan pindaan Akta 118 ini adalah selaras dengan komitmen kerajaan yang telah dinyatakan oleh Yang Amat Berhormat Perdana Menteri sendiri dalam ucapan pembentangan RMKe-10 pada 10 Jun 2010 agar undang-undang berkaitan diketatkan dan penguatkuasaan ditingkatkan lagi. Tuan Yang di-Pertua, cadangan pindaan 118 adalah melibatkan pindaan kepada lapan peruntukan yang sedia ada. Satu peruntukan baru serta satu pemansuhan peruntukan, pindaan-pindaan yang dicadangkan kepada Akta Pemajuan Perumahan (Kawalan dan Pelesenan) 1966 adalah seperti berikut. Pindaan kepada takrif pemaju perumahan dalam seksyen 3 [Akta 118] dicadangkan untuk merangkumi semua pelikuidasi swasta yang dilantik oleh mahkamah dalam suatu pemaju perumahan digolongkan bagi memastikan akta tersebut yang tertakluk di bawah Akta 118 serta memenuhi kewajipan pemaju perumahan yang telah digolongkan. Namun, takrif ini tidak merangkumi pegawai penerima yang melaksanakan fungsi-fungsi statutori di bawah Akta Syarikat 1965. Pindaan subseksyen 6(1) akta ini dicadangkan bagi menetapkan deposit lesen pemajuan perumahan daripada RM200,000 kepada 3 peratus daripada anggaran kos pembinaan projek, iaitu;